මෙම මාධ්‍ය හමුවට ශ්‍රී ලංකා නිදහස් පක්ෂයේ මහලේකම් දයාසිරි ජයසේකර, එක්සත් ජනතා නිදහස් සන්ධානයේ මහලේකම් මහින්ද අමරවීර ඇතුළු නිදහස් පක්ෂය නියෝජනය කරන පාර්ලිමේන්තු මන්ත්‍රීවරුන් මෙන්ම, වයඹ පළාත් ආණ්ඩුකාර, පේශල ජයරත්නද එක්ව සිටියා.ජනාධිපති අපේක්ෂක ගෝඨාභය රාජපක්ෂට සහයෝගය ලබාදීමට නිදහස් පක්ෂය ගත් තීරණය පාර්ලිමේන්තු මන්ත්‍රීවරුන් වන දුමින්ද දිසානායක සහ වීරකුමාර දිසානායක අනුරාධපුරයේ අද පැවැත්වෙන මංගල රැළියේදී ප්‍රකාශයට පත් කිරීමට නියමිත බවයි  මාධ්‍ය හමුවේදී අදහස් දැක්වූ ශ්‍රී ලංකා නිදහස් පක්ෂ මහලේකම් පාර්ලිමේන්තු මන්ත්‍රී දයාසිරි ජයසේකර සදහන් කළේ.ජනාධිපති මෛත්‍රීපාල සිරිසේන, ජනාධිපතිවරණ සමයේ ස්වාධීනව සිටීමට තීරණය කර ඇති අතර, ඒ හේතුවෙන් ජනාධිපතිවරණය අවසන් වනතුරු ශ්‍රී ලංකා නිදහස් පක්ෂයේ වැඩබලන සභාපති ධුරයට මහාචාර්ය රෝහණ ලක්ෂ්මන් පියදාස පත් කර ඇති බව මන්ත්‍රීවරයා කියා සිටියා.මේ එහිදී අදහස් දැක්වූ නිදහස් සන්ධානයේ මහලේකම් පාර්ලිමේන්තු මන්ත්‍රී මහින්ද අමරවීර සදහන් කළේ පාර්ලිමේන්තු මන්ත්‍රී ආරුමුගම් තොණ්ඩමන්ගේ නායකත්වයෙන් යුත් ලංකා කම්කරු කොංග්‍රසයේ සහයෝගය ද ඉදිරියේදී, ජනාධිපති අපේක්ෂක ගෝඨාභය රාජපක්ෂට හිමි වන බවයි.